Valori implicite

În C++ funcțiile pot avea parametri opționali, pentru care nu sunt necesari parametri de apel. Formal, lucrul este foarte simplu de realizat, constând într-o inițializare făcută parametrului la nivelul antetului. Iată spre exemplu, funcția: float raport(int x, int y=1) { return float(x)/y; } Ea va putea fi apelată atât în apeluri de forma raport(10, 2), cât și sub forma raport(5). În primul caz, funcția trece valorii y valoarea 2, rezultatul returnat fiind cel de îmărțire a lui 10 la 2. În al doilea ipotetic apel nu mai există al doilea parametru și, astfel, valoarea lui y este, automat, trecută 1.